बायजोनि मुवा हारिमुआ मोन्दांमोननाय हारिमु थाखोनि जाय हारिमुखौ दांना मोनो नुनो मोनो। जेरै- जंफोर (Dzongs) न’बां, खाम्फा, गाब फोननाय आरो गोबां। गोसो सिंनि हारिमुआ जाबाय जायखौ मोन्दांथिजों हमस’नो बुजिस’नो हायो। जेरै- गियान, गोसोनि साननाय, फोथायनाय आरो सोलो। सोलोंनाय आरो सोलोंथाइ हारिमुआ जाबाय दोरोङारि बिगियाननि आदबजों आबादनि गियान जेरै- आरिमु (Arts) आरो आखाइनि हाबा (crafts), बिगियानारि सिकितसा बिद्दा आरो जोंलारि शास्र (Astronomy)। बाहायनाय आरो आखुथि हारिमुआ जाबाय देहानि बाहायनाय, बाथ्रा बुंनाय आरो गोसो। भुटाननि मोनब्रै बाहागोनि हारिमुनि मादाव बायजोनि मुवा आरो गोसो सिंनि हारिमु बे मोननै रोखोमनि हारिमुखौ गाहाइ गोनांसिन (Prime Importantance) सानना लायो। मानोना बे मोननै थाखोनि हारिमुआ मोन्दांस’मोननाय, देहायारि मुवा आरो मोन्दांस’मोनिफ्रा मानसिनि गोसोफ्राव हाबसनना थायो। भुटाननि फण्डितफोरनि बादिब्ला बे मोननै रोखोमनि हारिमुआ गासै रोखोमनि हारिमुनि गोनां गुदिथाफ्रा हाबसनना दं आरो बेनि थाखाय हारिमुनि गाहाइ सिनस्रि (back bone)।